འཁོར་ལོའི་དབུས་སུ་ཕག་བྱ་སྦྲུལ་གསུམ་བྲིས་ཡོད་ལ།དེའི་ཕྱི་རུ་ངན་འགྲོ་དང་བདེ་འགྲོ་གཉིས་ཀྱི་བར་སྲིད་བྲིས་ཡོད་པ་དང་།དེའི་ཕྱི་ལ་ཆ་ལྔ་རུ་བཀར་ནས་སྟེང་གི་ཆ་གཉིས་ལ་ལྷ་དང་མི།འོག་གི་ཆ་གསུམ་གྱི་དཀྱིལ་དུ་དམྱལ་བ།གཡས་སུ་དུད་འགྲོ།གཡོན་དུ་ཡི་དྭགས་དང་།དེའི་ཕྱི་ལ་ལོང་བ་དང་རྫ་མཁན།སྤྲེའུ།གྲུ་གཟིངས།ཁང་སྟོང་།མི་གཉིས་འོ་བྱེད་པ།མིག་ལ་མདའ་ཕོག་པ།ཆང་འཐུང་བ།སྤྲེའུས་ཤིང་ཏོག་ལེན་པ།སྦྲུམ་མ།ཕྲུ་གུ་སྐྱེ་བ།མི་རི་འཁུར་བ་བཅས་དང་།འཆི་བདག་གིས་ཁ་དང་རྐང་ལག་བཞིས་བཟུང་བའི་ཕྱི་ནང་རིམ་པ་བཞི་ཅན་གྱི་འཁོར་ལོ་ཟླུམ་པོ་ཞིག་ཡིན།